jkorsvik/nowiki_second_scrape_merged huggingface dataset:
Euparixia

Euparixia er en slekt av biller som hører til familien skarabider (Scarabaeidae).


== Utseende ==
Små (4-6 millimeter), avlange, rødbrune gjødselbiller. Kroppsomrisset er tydelig innskåret mellom pronotum og dekkvingene. Hodet er bredt og skovlformet, kan ha to litt framstående hjørner eller være helt rundet foran. Pronotum er bredt, tydelig bredere enn dekkvingene, med markerte bakhjørner, bak dette sterkt rundet tilsmalnet, bakkanten nesten halvsirkelformet. Denne slekten har forholdsvis slanke bein, ikke kraftige gravebein som mange andre gjødselbiller. Dekkvingene har markerte punktrader (lengdefurer) og er gjerne litt utvidete bakover (litt pæreformede), med rader av fine børster.


== Levevis ==
De artene der biologien er kjent er knyttet til bladskjærermaur (Atta spp.) og lever i maurenes soppdyrkingshager.


== Utbredelse ==
Slekten er utbredt i varme områder av Amerika, fra det sørlige USA i nord til Bolivia i sør, også på Cuba.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselbiller, Aphodiinae Leach, 1815
Stammen Eupariini Schmidt, 1910
Slekten Euparixia Brown, 1927
Euparixia boliviana Gordon & McCleve, 2003
Euparixia bruneri Chapin, 1940
Euparixia campbelli Gordon & McCleve, 2003
Euparixia costaricensis Hinton, 1936
Euparixia duncani Brown, 1927
Euparixia formica Hinton, 1934
Euparixia isthmia Gordon & McCleve, 2003
Euparixia mexicana Gordon & McCleve, 2003
Euparixia moseri Woodruff & Cartwright, 1967
Euparixia panamaensis Gordon & McCleve, 2003


== Kilder ==
Generic Guide to New World Scarab Beetles - Euparixia [1]
biolib.cz - Oversikt over stammer og slekter


== Eksterne lenker ==
(en) Euparixia i Encyclopedia of Life 
(en) Euparixia i Global Biodiversity Information Facility 
(en) Euparixia hos ITIS 
Euparixia – detaljert informasjon på Wikispecies
International Boxing Council

International Boxing Council er et av de mindre forbund innen proffboksing. Hovedkvarterert ligger i Montecito, California, USA.
Ett av Ole Klemetsens fire belter var IBC-beltet.


== Eksterne lenker ==
Offisielt nettsted
Jeannette Christensen

Jeannette Christensen (født 6. februar 1958) er en norsk billedkunstner. Hun har utdannelse i grafisk design fra 1978-1979 fra Bergens Kunst- og Håndverksskole og 1979-1982 og 1984-1985 fra Vestlandets Kunstakademi, Bergen. Hun studerte også 1982-1983 ved Ecole Nationale Supérieure des Beaux Arts, Paris.
Hun er professor i billedkunst ved Kunsthøgskolen i Oslo (siden 2010) og har i tillegg undervist ved blant annet Kunsthøgskolen i Bergen og Det Kongelige Danske Kunstakademi. Hennes kunstneriske virksomhet dreier seg om utstillingsvirksomhet, med separatutstillinger ved Museet for Samtidskunst, Henie Onstad Kunstsenter og Kunstnerforbundet. Hun har også en rekke kunstoppdrag i offentlige rom. Fra 2006 har hun Statens garantiinntekt for kunstnere.
Jeannette Christensen har vært styremedlem i Stipendiatprogrammet for kunstnerisk utviklingsarbeid (2010-2014) og medlem i Norsk kulturråds faglige utvalg for henholdsvis billedkunst (2001-2009) og Rom for kunst (2001-2002). Hun er varamedlem for Program for kunstnerisk utviklingsarbeid (2015-2018) og var styremedlem i OCA, Office for Contemporary Art (2001-2004).


== Referanser ==


== Eksterne lenker ==
Offisielt nettsted
Dyveke Sanne

Dyveke Sanne (født 1950) er en norsk kunstner. Hun er utdannet ved Statens kunstakademi, Arkitekthøyskolen i Oslo og Kunst og håndverkskolen.Sannes kunstneriske praksis har en fokus på kunstprosjekter i offentlige rom. Hennes prosjekter og kontekst er ofte stedsspesifikk hvor lys og bevegelse er sentrale elementer.Sanne har mottatt en rekke utmerkelser, blant annet Norsk Lyspris, for hennes kunstprosjekt "Perpetual Repercussion" på Svalbard Globale frøhvelv i 2009, og for hennes bidrag "Frangipani" i den internasjonale konkurransen til tsunamiminnestedet på Bygdøy i 2006. 


== Referanser ==


== Eksterne lenker ==
Offisielt nettsted 
Om Dyveke Sanne på nettsidene til Kunsthøgskolen i Oslo
Elin Már Øyen Vister

Elin Már Øyen Vister (født 30. juni 1976 i Oslo) er en norsk kunstner og komponist bosatt på Røst i Lofoten/Lofuohta, født og oppvokst på Veitvet i Groruddalen, Oslo. Hens foreldre er fra Møre / Trøndelag og Hedemark/Østfold traktene. Hen er også kjent som en av pionerene innafor klubbmusikken; og har hatt radio program på NRK P3, Radio Nova og på britiske som DJ Sunshine. 
Hen har en Master i billedkunst fra Kunsthøgskolen i Bergen og en master i lydkunst fra KUNO programmet Nordic Sound Art tilknytta KIT i Trondheim/Tråante. 
Øyen Vister er en multikunstner som skaper sanselige arbeider og jobber med feltopptak, fler kanals lydinstallasjon, eksperimentell musikk og komposisjon, tekst og performance, skulptur og organisk materiale. Hen skaper ofte kunstneriske vandringer; sosiale koreografier som sender publikum ut av galleri rommet og inn i det offentlige rom - naturen.
Hen jobber med å dekonstruere og presentere alternativer til normativitet, nasjonalstaters selv-bilde og patriarkatets strukturelle makt overgrep i fortid og nåtid i sine arbeider. Mangfoldsbegrepet; biologisk, kjønna og kulturelt står sentralt i hens kunstneriske utforskning.
Hen lar seg inspirere av skeiv, øko-feministisk, urfolksmetode og perspektiver
Hen har siden 2009 arbeidet med det kunstneriske forskningsprosjektet Soundscape Røst.
Soundscape Røst har utvikla er en saktegående og stedsspesifikk kunstnerisk forskning som lytter til hvordan natur-kultur landskap og naturområder endrer seg som et resultat av klimaendringer og tap av bio-mangfold, og som undersøker hvordan sosialpolitiske føringer i samfunnet kan påvirke klangendringer i lokale lydlandskap. Soundscape Røst driver også “lydarkeologi” og søker etter Røsts lydlige natur- og kulturhistorie opp gjennom tidene gjennom muntlige fortellinger, bøker, artikler, kunst, bilder og film i arkiver. 
Øyen Vister har en lyttende kunstnerisk metode inspirert av Pauline Oliveros Deep Listening estetiske filosofi og praksis.
I 2012 grunnla hen Røst AIR,  en gjesteatelié ordning, fellesverksted og arrangør som holder til på Skomvær Fyr i sommersesongen og på Røstlandet. Røst AIR har vært samdrevet med en rekke kunstnere siden første sesong, sommeren 2013.


== Filmografi ==
The Act of Killing (2012)


== Referanser ==


== Eksterne lenker ==
Elin Már Øyen Vister hjemmeside
En kunstners livprosjekt (Røster.no)
Røst AIR hjemmeside
Soundscape Røst
Ubehaget i naturen, Kunstkritikk, Oktober, 2021
Klagesang til fuglefjellet som mista stemmen, Kulturstripa, NRK P2, 30.09.21
Periskop, 2018
Stemmen fra Havgapet, Ekko, NRK P2, 17.8.17
Fuglenes Røst, Harvest 2016
Stemmen fra Havgapet, Klassekampen, 2016
Margrethe Pettersen

Margrethe Iren Pettersen (født 1977 i Tromsø) er norsk en samtidskunstner. Hun arbeider prosessbasert og bruker fysiske områder og steder som et utgangspunkt for sitt arbeid. Hennes samiske røtter og den muntlige tradisjon for kunnskapsproduksjon i Nord-Norge er temaer som dukker opp i hennes prosjekter og forskning.


== Bakgrunn ==
Hun var en av grunnleggerne av Verksted Mandelbrot i Oslo og Kurant, Atelierfellesskap i Tromsø. Pettersen er utdannet blomsterdekoratør, hun har et toårig diplom i billedkunst fra Strykejernet Kunstskole i Oslo og en bachelor i samtidskunst fra Tromsø Academy of Contemporary Art, med vekt på natur-kultur, det stedsspesifikke og identitetspolitikk (2010). Hun er i dag en av masterstudentene ved Kunsthøgskolen i Oslo gjennom det spesialiserte programmet MFA Art & Public Space (2018). Hun er representert gjennom prosjekter som Dark Ecology og SALT.


== Referanser ==
Camille Norment

Camille Norment (født 1970 i Silver Spring, Maryland) er en Oslo-basert amerikansk multimedia-kunstner som arbeider med lyd, installasjon, skulptur, tegning, performance, og video. Norment jobber i tillegg som musiker og komponist. Hun opptrer med Vegar Vårdal og Håvard Skaset i Camille Norment Trio. 
Norment har studert interaktive teknologier ved New York University og litteraturvitenskap samt kunsthistorie ved University of Michigan.I 2015 fikk hun i oppdrag av OCA å være Norges representant i den Nordiske Paviljongen i Veneziabiennalen, hvor hun presenterte verket «Rapture». 
Norment har i tillegg utført flere bestillingsverk i offentlig rom blant annet lydinstallasjonen «Within the Toll», 2011 for Henie Onstad Kunstsenter. 
I 2017 var Camille Norment aktuell med separatutstilling ved Oslo Kunstforening. Utstillingen var hennes første separatutstilling i Norge.


== Offentlige verk ==
«Within the Toll», 2011, Henie Onstad Kunstsenter


== Referanser ==


== Eksterne lenker ==
(en) Offisielt nettsted 
(en) Camille Norment – kategori av bilder, video eller lyd på Commons 
(en) Camille Norment på Internet Movie Database
Opel Combo

Opel Combo er en liten varebil fra bilprodusenten Opel. Den kommer i flere modeller: To lengder, to ulike motorvarianter og kan laste inntil 1 tonn nyttelast. I Norge er den populær som toseters varevogn som kan registreres som varebil klasse 2 med grønne skilt.


== Se også ==
Kjennemerke for motorkjøretøy i Norge
Ringheim kraftverk

Ringheim kraftverk er et vannkraftverk i Voss kommune i Vestland.
Det er et elvekraftverk som utnytter et fall på 175 meter i Grevleselvi.
Installert effekt er 37 kW fra en peltonturbin. Årsproduksjon er 0,13 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Sofienlund
Eidsland 1 kraftverk

Eidsland 1 kraftverk er et vannkraftverk ved Eidsfjorden i Vaksdal kommune i Vestland.
Det utnytter et fall på 123 meter fra Dalatjørni til sjøen.
Installert effekt er 480 kW fra 3 peltonturbiner. Årsproduksjon er 2,8 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Sofienlund


== Eksterne lenker ==
Hordaland Rørteknikk AS om byggingen Arkivert 20. februar 2020 hos Wayback Machine.
Ben Shapiro

Benjamin Aaron Shapiro (født 15. januar 1984 i Los Angeles) er en amerikansk konservativ politisk kommentator, forfatter, jurist og talkshow-vert. 
Shapiro studerte ved University of California og Harvard Law School. Han har skrevet flere politiske bøker, vært redaktør for det høyreorienterte Breitbart News og er sjefsredaktør for det konservative nyhetsnettstedet The Daily Wire.


== Tidlig liv ==
Shapiro ble født i Los Angeles, California, i en konservativ jødisk familie med russisk-jødiske og litauisk-jødiske aner. Da han var 9 år gammel gikk familien hans over til ortodoks jødedom.


== Karriere ==
Shapiro ble interessert i politikk i ung alder og hadde i en alder av 21 år skrevet to bøker.Shapiro er abortmotstander og tilhenger av dødsstraff. Han mener transpersoner lider av psykiske lidelser.


=== The Ben Shapiro Show ===
The Ben Shapiro Show er en daglig konservativ politisk podkast og radioprogram produsert av The Daily Wire, ledet av Ben Shapiro. Podkasten ble lansert i september 2015. Per mars 2019 er The Ben Shapiro Show rangert av Podtrac som den nest mest populære podkasten i USA. Programmet består av en månedlig "Sunday Special", der Shapiro tar med en gjest for å snakke om et populært/kontroversielt tema.


== Bibliografi ==
2004: Brainwashed: How Universities Indoctrinate America's Youth
2005: Porn Generation: How Social Liberalism Is Corrupting Our Future
2008: Project President: Bad Hair and Botox on the Road to the White House
2011: Primetime Propaganda: The True Hollywood Story of How the Left Took Over Your TV
2013: Bullies: How the Left's Culture of Fear and Intimidation Silences Americans
2014: The People Vs. Barack Obama: The Criminal Case Against the Obama Administration
2014: The Left's Phantom Wars
2014: A Moral Universe Torn Apart
2015: What's Fair and Other Short Stories
2016: True Allegiance
2017: Evil in America
2017: The Establishment Is Dead: The Rise and Election of Donald Trump
2019: The Right Side of History: How Reason and Moral Purpose Made the West Great


== Referanser ==


== Eksterne lenker ==
(en) Offisielt nettsted 
(en) Ben Shapiro – kategori av bilder, video eller lyd på Commons 
(en) Ben Shapiro på Internet Movie Database 
(en) Ben Shapiro hos The Movie Database 
(en) Ben Shapiro på Twitter 
(en) Ben Shapiro på Facebook 
(en) Ben Shapiro på Instagram 
(en) Ben Shapiro på YouTube 
(en) Ben Shapiro på Quora
Midtlæger kraftverk

Midtlæger kraftverk er et vannkraftverk ved Haukelitunnelen i Ullensvang kommune i Vestland.
Det utnytter et fall på 153 meter fra Kaldevatnet til Votna. Det inngår i Røldal-Suldal kraftanlegget.
Installert effekt er 3,5 MW fra en francisturbin Årsproduksjon er 13,7 GWh.
Småkraft har stått for byggingen på oppdrag for Hydro Energi. Statkraft har en liten eierandel.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Norsk Hydro (arkiv)
Statkraft
Lyse Energi
Theodore Melfi

Theodore Melfi (født i Brooklyn i New York i USA) er en amerikansk manusforfatter, filmregissør og filmprodusent. Han er best kjent for regidebuten St. Vincent med Bill Murray i hovedrollen, og Hidden Figures, om de tre kvinnene som stod bak oppskytingen av romfartøyet som fikk astronaut John Glenn til å bli første amerikaner i bane rundt jorden. For arbeidet med Hidden Figures ble han nominert til Oscar for beste filmatisering og Oscar for beste film under den 89. Oscar-utdelingen.


== Filmografi ==


== Referanser ==


== Eksterne lenker ==
(en) Theodore Melfi på Internet Movie Database 
(sv) Theodore Melfi i Svensk Filmdatabas 
(da) Theodore Melfi på Filmdatabasen 
(da) Theodore Melfi på Scope 
(fr) Theodore Melfi på Allociné 
(en) Theodore Melfi på AllMovie 
(en) Theodore Melfi på AllMovie 
(en) Theodore Melfi hos The Movie Database
Viktorija Jovanovska

Viktorija Jovanovska (født 11. juli 2000) er en makedonsk langrennsløper.
Hun deltok for landet sitt i Ski-VM 2017 i Lahtis, der hun ble nummer 99 på sprinten.


== Referanser ==


== Eksterne lenker ==
(en) Viktorija Jovanovska – FIS (langrenn)
Ana Tsvetanovska

Ana Tsvetanovska (makedonsk: Ана Цветановска, født 6. desember 2000) er en makedonsk langrennsløper.
Hun deltok for landet sitt under Ski-VM 2017 i Lahtis, der hun ble nummer 100 på sprinten.Under Vinter-OL 2022 i Beijing, ble hun nummer 95 på 10 kilometer klassisk intervallstart.


== Referanser ==


== Eksterne lenker ==
(en) Ana Cvetanovska – Olympedia 
(en) Ana Cvetanovska – FIS (langrenn)
Victoria Manica

Victoria Manica (født 15. august 1999) er en moldovsk langrennsløper.
Hun deltok for landet sitt under Ski-VM 2017 i Lahtis, der hun ble nummer 102 på sprinten.


== Referanser ==


== Eksterne lenker ==
(en) Victoria Manica – FIS (langrenn)
Azadeh Kiashemshaki

Azadeh Kiashemshaki (født 16. august 1989) er en iransk langrennsløper.
Hun deltok for landet sitt under Ski-VM 2017 i Lahtis, der hun ble nummer 103 på sprinten.


== Referanser ==


== Eksterne lenker ==
(en) Azadeh Kiashemshaki – FIS (langrenn)
Gholnaz Savojiasl

Gholnaz Savojiasl (født 13. oktober 1990) er en iransk langrennsløper.
Hun deltok for landet sitt under Ski-VM 2017 i Lahtis, der hun ble nummer 104 på sprinten.


== Referanser ==


== Eksterne lenker ==
(en) Gholnaz Savojiasl – FIS (langrenn)
Makeleta Stephan

Makeleta Stephan (født 23. mai 1978) er en tongansk langrennsløper.
Hun deltok for landet sitt under Ski-VM 2017 i Lahtis, der hun ble nummer 105 på sprinten.


== Referanser ==


== Eksterne lenker ==
(en) Makeleta Stephan – FIS (langrenn)
Mery Kayrouz

Mery Kayrouz (født 28. august 1997) er en libanesisk langrennsløper.
Hun deltok for landet sitt under Ski-VM 2017 i Lahtis, der hun ble nummer 106 på sprinten.


== Referanser ==


== Eksterne lenker ==
(en) Mery Kayrouz – FIS (langrenn)
Laetitia Arida

Laetitia Arida (født 23. juni 1999) er en libanesisk langrennsløper.
Hun deltok for landet sitt under Ski-VM 2017 i Lahtis, der hun ble nummer 107 på sprinten.


== Referanser ==


== Eksterne lenker ==
(en) Laetitia Arida – FIS (langrenn)
Bessie Coleman

Elizabeth «Bessie» Coleman (født 26. januar 1892 i Atlanta, Texas, død 30. april 1926 i Jacksonville, Florida) var en amerikansk flypioner.
Etter å startet som bomullsplukker og vaskehjelp i de amerikanske Sørstater ble hun pioner i flygningens tidlige historie. Hun flyttet til Chicago hvor hun tok et kurs i manikyr, fikk arbeide i en frisørsalong og derefter et bedre betalt arbeide som sjef på en chilibar.
Inspirert av blant Anna Harriet Quimbys spektakulære flygning over den Engelske kanal bestemte hun seg for å lære å fly. Da ingen flyskole i USA ville ta imot henne som elev, studerte hun fransk på en kveldsskole og reiste derefter til det mer liberale Frankrike.
Etter syv måneder på Ecole D'Aviation des Freres Caudron i Le Cretoy fikk hun det første flysertifikat, som noen gang er utstedt til en afroamerikansk kvinne av Fédération Aéronautique Internasjonale.
For å tjene penge til flyveskole for fargede kvinner i USA, som hun drømte om, ble hun kunstflyver og ga opvisninger i samme slag som luftbårne sirkuskunster de såkalte barnstormer..


== Referanser ==
Pseudataenius

Pseudataenius er en slekt av biller som hører til familien skarabider (Scarabaeidae).


== Utseende ==
Små (4-5 millimeter), avlange, brunlige gjødselbiller. Kroppsomrisset er litt innskåret mellom pronotum og dekkvingene. Hodet er bredt og skovlformet, med tydelig rand og en liten innbuktning i midten foran. Pronotum er avrundet, fint punktert hos hannen og mye grovere hos hunnen. Denne slekten har forholdsvis slanke bein, ikke kraftige gravebein som mange andre gjødselbiller. Dekkvingene har markerte punktrader (lengdefurer) og er jevnbrede.


== Levevis ==
Lite er kjent om biologien til disse billene bortsett fra at de voksne billene gjerne kommer til lys om natten.


== Utbredelse ==
Slekten er utbredt i østlige og sentrale deler av USA.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselbiller, Aphodiinae Leach, 1815
Stammen Eupariini Schmidt, 1910
Slekten Pseudataenius Brown, 1927
Pseudataenius contortus Cartwright, 1974 - østlige USA
Pseudataenius socialis (Horn, 1871) - sentrale USA


== Kilder ==
Generic Guide to New World Scarab Beetles - Euparixia [1]
biolib.cz - Oversikt over stammer og slekter


== Eksterne lenker ==
(en) Pseudataenius i Encyclopedia of Life 
(en) Pseudataenius i Global Biodiversity Information Facility 
(en) Pseudataenius hos ITIS 
Pseudataenius – detaljert informasjon på Wikispecies
Hans Curt Flemming

Hans Curt Flemming (født 30. november i 1886 i Stettin, død 15. februar 1935 i Weingarten, Baden-Württemberg) var tysk kapteinløytnant og luftfartspioner. Fra 1. april 1918 var han stasjonert på luftskipbasen i Tønder som kommandant for stedets nyeste og mest moderne zeppeliner (L 60), inntil den ble ødelagt ved bombardementet 19. juli 1918.


== Liv og virke ==


=== Bakgrunn ===
Etter realartium arbeidet han et halvt år på et skipsverft i Stettin og begynte i 1907 som sjøkadett i den tyske keiserlige flåte
I 1910 ble han forfremmet til løytnant og 1913 til Oberleutnant zur See (premierløytnant).


=== Under første verdenskrig ===
Under Jyllandsslaget i 1916 deltok han ombord på den lette krysseren SMS «Stettin».
I november 1916 ble han sendt på flyskole i Nordholz, hvor sjefsinstruktøren var Hugo Eckener.
I mars 1917 fikk han bevis som luftskipskommandant og ble i juli forfremmet til kapteinløytnant. Han fikk under første verdenskrig tjenestested i Hage, Wittmund, Nordholz, Löwental, Ahlhorn, Tønder, Wildeshausen og Jüterbog ombord i marinens luftskip:

L 13 fra 17. februar til 28. april 1917. (14 turer)
L 55 fra 8. september til 20. oktober 1917. (3 turer). Satte høyderekord på 7.650 m (-30 °C)
L 60  fra 1. april til bombardementet av luftskipbasen i Tønder 19. juli 1918. (18 turer). Deltok blant annet i et bombetokt 12. april 1918.
SL 22 fra 7. september 1918 til 28. oktober 1918. (3 turer med et forsøkluftskip)


=== Pioner i sivil luftfart ===
I september 1919 satte Hugo Eckener Hans Flemming til å fly LZ 120 fra Bodensee til Friedrichshafen, men 3. juli 1921 måtte han levere luftskipet som krigsskadeerstatning til Italia, hvor det ble omdøpt «Esperia».
I oktober 1924 leverte han også LZ 126 som krigsskadeerstatning til USA, hvor det ble omdøpt til ZR-3 USS «Los Angeles».
Hans Curt fløy 55 turer med LZ 127 Graf Zeppelin, bl.a. i oktober 1928 på den store amerikareise sammen med Hugo Eckener, hvor det ble tilbakelagt 9 926 km på 112 timer. I mars 1929 fulgte en tur til Orienten. I august - desember 1929 en jordomflyvning. I mai-juni 1930 den første tur til Sær-Amerika og juli 1931 en tur til Arktis.Med sterke smerter gjennomførte han sin siste tjenestetid i 1934, men etter en tarmoperasjon døde han senere på sykehuset i Weingarten i en alder av 48 år og ble begravd ved Flughafen Friedrichshafen.
I Nordholz, på flymuseet Aeronauticum finnes effekter etter Hans Curt Flemming.


=== Familie ===
Hans Curt Flemming var sønn av kjøpmann Hermann Flemming og hustru Hedwig Bally fra Stettin. Hans far døde tidlig. Den 4. desember 1919 giftet han seg med Lisa Meister fra badebyen Misdroy (polsk: Międzyzdroje) ved Stettin. 
Hans sønn, Jürgen Flemming (1920-2013) var i årene 1967-1984 borgermester i Friedrichshafen.


== Referanser ==


== Eksterne lenker ==
Kapitänleutnant Hans Kurt Flemming, Zeppelin-museum.dk
Hans-Curt Flemming – dowódca sterowców, Sedina.pl
Érica Farías

Érica Anabella Farías (født 13. juli 1984 i Buenos Aires) er en argentinsk proffbokser med kallenavnet «La Pantera», som er WBC-mester i super lettvekt og tidligere WBC-mester i lettvekt.


== Karriere ==


=== Amatørbokser ===
Farías debuterte som amatør 10. desember 2005 mot Carolina López.
Under VM i boksing for kvinner 2006 i New Delhi kom hun helt til finalen, hvor hun tok sølvmedalje i 60-kilos klassen etter å ha blitt slått av irske Katie Taylor.


=== Proffbokser ===
Farías debuterte som proffbokser 25. juli 2009 mot landskvinnen Betiana Patricia Vinas.
I sin åttende kamp, vant hun WBCs interim-belte i lettvekt på knockout i 8. runde mot colombianske Darys Esther Pardo den 8. mai 2010.
Etter 19 strake kamper ubeseiret, møtte hun 20. april 2014 den belgiske bokseren Delfine Persoon, hvor hun tapte WBC-beltet i lettvekt.
Farías gikk opp én vektklasse 15. november 2014 mot landskvinnen Alejandra Oliveras, og vant WBC-beltet i super lettvekt. Hun forsvarte tittelen et halvt år senere mot svenske Klara Svensson.
9. juni 2017 møter hun den norske WBA-, WBC-, WBO-, WPBF- og IBF-mesteren Cecilia Brækhus til kamp om de fem beltene i weltervekt.


== Referanser ==


== Eksterne lenker ==
(en) Erica Farias – BoxRec
Elephastomus

Elephastomus er en slekt av biller som hører til gruppen skarabider (Scarabaeoidea).


== Utseende ==
Middelsstore (15-24 millimeter), hvelvede, glatte og blanke biller, brungule til rødlig svarte. Antennene er 11-leddete med en tre-leddet kølle. Særlig hannene har ofte et horn i pannen, men ikke horn på pronotum. Beina er kraftige gravebein, dekkvingene har markerte punktstriper.


== Levevis ==
I likhet med tordivlene graver disse billene lange ganger, som de fyller med humus eller gjødsel som larvene eter. De voksne billene flyr godt.


== Utbredelse ==
Slekten er utbredt i det østlige og sørlige Australia.


== Systematisk inndeling ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien Bolboceratidae Laporte de Castelnau, 1840
stammen Bolboceratini Mulsant, 1842
Slekten Elephastomus MacLeay, 1819
Elephastomus carnei Krikken, 1976
Elephastomus gellarus Carne, 1965
Elephastomus howdeni Nikolajev, 1990
Elephastomus meraldus Carne, 1965
Elephastomus proboscideus (Schreibers, 1802)
Elephastomus terraereginae (Blackburn, 1899)


== Kilder ==
Carne, P.B. (1965) A revision of the genus Elephastomus MacLeay (Coleoptera: Geotrupidae). [1]
Bolboceratidae på Tree of Life Web Service


== Eksterne lenker ==
bugguide.net - bildegalleri over nordamerikanske arter
(en) Elephastomus i Encyclopedia of Life 
(en) Elephastomus i Global Biodiversity Information Facility 
(en) Elephastomus hos NCBI 
Elephastomus – detaljert informasjon på Wikispecies